Moniresistentin mikrobin kantaja (MRSA, VRE, ESBL klebsiella, CPE ja Candida Auris) kotihoidossa ja kotisairaalassa

Tämän ohjeen tarkoituksena on antaa ohjeet kotona tapahtuvaan hoivaan (perushoito, siivous, pyykinpesu, ruuan laitto jne.) ja sairaanhoitoon (haavan hoito, iv-antibioottien anto jne.). Tavoitteena on ehkäistä mikrobien siirtymistä työntekijän mukana seuraavaan kotihoitopaikkaan. Asiakkaiden hoito kotona tapahtuu tavanomaisten varotoimien mukaisesti.

Moniresistentin mikrobin kantaja voi elää täysin normaalisti ja osallistua normaalisti esimerkiksi päivä- ja virkistystoimintaan, harrastuksiin, juhliin, yhteisruokailuihin. Moniresistentti mikrobin kantajuudesta ei tarvitse kertoa muille osallistujille tai omaisille.

**Kotihoitopaikkaan tai laukkuun** varataan käsihuuhdetta, kertakäyttöisiä suojakäsineitä, kertakäyttöisiä suojaesiliinoja ja/tai -takkeja sekä kirurgisia suu-nenäsuojuksia+ silmäsuojuksia tai visiirimaskeja.

|  |  |
| --- | --- |
| **Käsihuuhteen käyttö** | Asiakkaan kotiin mennessä ja sieltä poistuessa.Ennen suojakäsineiden ja muiden suojainten pukemista sekä niiden riisumisen jälkeen.Ennen aseptista toimenpidettä. Hoitotoimenpiteiden välissä ennen puhdasta työvaihetta. Edellä mainittujen toimien jälkeen.Eritteiden käsittelyn jälkeen.Ennen ruuan käsittelyä, puhtaan pyykin käsittelyssä ja siivouksen jälkeen. |
| **Suojakäsineiden käyttö hoitotoimissa** | Koskettaessa limakalvoja (esim. suun hoito, alapesu), kosteita ihoalueita (kainalo, nivuset), rikkinäistä ihoa, verta tai eritteitä (esim. virtsa, uloste, sylki, oksennus). Haavojen hoidon yhteydessä.Verisuonikanyylin laitossa, injektioita annettaessa ja verinäytteitä otettaessa. Suojakäsineet puetaan juuri ennen hoitotoimenpidettä ja riisutaan välittömästi käytön jälkeen. Suojakäsineet ovat työvaihekohtaisia.  |
| **Muut suojaimet:** * kertakäyttöinen suojatakki tai -esiliina
* kirurginen suu-nenäsuojus + silmäsuojus/visiirimaski
 | Käytetään, jos vaara roiskeista mm. haavahoidossa, vaipan vaihdossa, hengitysteiden imemisessä. Käytetyt suojaimet laitetaan suoraan roskapussiin ja desinfioidaan kädet.**Suojainten riisumisjärjestys**: 1.suojakäsineet, 2. suojatakki, 3. käsien desinfektio, 4.(suojalasit ja kirurginen suu-nenäsuojus/visiirimaski), 5.käsien desinfektio |
| **Hoito- ja tutkimusvälineet ja niiden huolto** | Ensisijaisesti henkilökohtaisia tai kertakäyttöisiä. Kertakäyttötuotteita ei saa käyttää monikäyttöisinä. Kaikki välineet huolletaan säännöllisesti. Välineiden pintojen tulee olla ehjät. Monikäyttöiset välineet puhdistetaan/desinfioidaan ensisijaisesti huuhtelu- ja desinfektiokoneessa (dehu) tai yleispuhdistusaineella pyyhkimällä. Eritetahrat poistetaan välineistä välittömästi joko kloori 1000 ppm tai pesevällä pintadesinfektioaineella.Haavahoidossa käytetyt monikäyttöiset instrumentit myös steriloidaan. |
| **Siivous** | Yleispuhdistusaineella.Siivouksessa käytetään kodin omia välineitä. Siivooja käyttää suojakäsineitä ja suojaesiliinaa. |
| **Pyykkihuolto** | Pyykkiä ei tarvitse pestä erillään perheen muusta pyykistä. Likapyykkiä käsitellään suojakäsineet kädessä. |
| **Ruokailuvälineet** | Ei tarvitse pestä erillään perheen muista astioista. |
| **Jätteiden pakkaus ja käsittely** | Normaalisti, suojakäsineet kädessä. Käytetyt haavasidokset ja vaipat laitetaan suoraan roskapussiin. Neulat, lansetit ja ampullat neulankeräysastiaan. |
| **Kuljettaminen** | Ambulanssi: hoitohenkilökunta toimii yllä mainittujen toimintatapojen mukaisestiTaksi: ei rajoituksia |
| **Tiedottaminen** | Jos asiakas joudutaan siirtämään esim. terveyskeskukseen/sairaalaan, tiedotetaan jatkohoitopaikkaa moniresistentin mikrobin kantajuudesta. |